‘অপারেশন নওশেরা নার ৪’, সেনার গুলিতে খতম ২ জঙ্গি

ওয়েবডেস্ক- নিয়ন্ত্রণরেখা (Line of Control) পার হয়ে ভারতে অনুপ্রবেশের চেষ্টা (Attempted InfiltrationI Into India)  রুখে দিল ভারতীয় সেনা (Indian Army)। বৃহস্পতিবার সকাল থেকেই গুলির লড়াই জম্মু-কাশ্মীরের (Jammu Kashmir) বান্দিপোড়ায় (Bandipora)  । সেনা গুলিতে খতম দুই জঙ্গি।  অভিযানের নাম দেওয়া হয় ‘অপারেশন নওশেরা নার ৪’( Operation Nowshera Nar 4′) । বৃহস্পতিবার ভোররাতে শুরু হয় গুলির লড়াই। সেখানে মৃত্যু হয়েছে দুই জঙ্গির। বাকিদের খোঁজে এখনও তল্লাশি চলছে। ঘটনাটি ঘটেছে গুরেজ সেক্টরের নওশেরা নার এলাকায়। সেই কারণে এই অভিযানের এই নাম দেওয়া হয়েছে। ওই এলাকায় আর কেউ লুকিয়ে আছে কিনা, তা নিয়ে চিরুণী তল্লাশি শুরু করেছে সেনা।

অপারেশন সিঁদুরে পর থেকেই জম্মু-কাশ্মীরের নিয়ন্ত্রণরেখায় আন্তজার্তিক সীমানা বরাবর নজরদারি বাড়ানো হয়েছে। উপত্যকার বিভিন এলাকায় দফায় দফায় অভিযান চালানো হচ্ছে।

ভারতীয় সেনার তরফে বিবৃতি দিয়ে জানানো হয়েছে, বৃহস্পতিবার ভোররাতে বান্দিপোরায় জেলার গুরেজ সেক্টরে নওশেরা নারের কাছে নিয়ন্ত্রণ পার হয়ে অনুপ্রবেশের চেষ্টা করেছিল এক দল জঙ্গি। গোপন সূত্রে খবর পেয়ে, এলাকায় অভিযান শুরু করে জম্ম-কাশ্মীর পুলিশ ও সেনার যৌথ দল।

সেনার বিবৃতিতে লেখা হয়েছে, ‘‘ নিয়ন্ত্রণ রেখা ভারতে অনুপ্রবেশের চেষ্টা করেছিল একদল জঙ্গি। গোপন সূত্রে খবর পেয়ে গুরেজ সেক্টরে একটি যৌথ অভিযান শুরু করে ভারতীয় সেনা ও জম্মু কাশ্মীরে পুলিশের একটি দল। সেই সময় সন্দেহভাজন জঙ্গিকে লক্ষ্য করে সেনা গুলি চালায়, জঙ্গিরাও পাল্টা আক্রমণ করে। সংঘর্ষে দুই জঙ্গির মৃত্যু হয়েছে। অভিযান এখনও অব্যাহত রয়েছে।‘

আরও পড়ুন- ফের মাও দমনে সাফল্য, মহারাষ্ট্রে খতম ৪ মাও নেতা

পহেলগাম ও অপারেশন সিঁদুরের পর থেকেই আরও জোরদার তল্লাশি শুরু করেছে সেনা। গত মাসে শ্রীনগরের ‘অপারেশন মহাদেব’ অভিযানে পহেলগাম কাণ্ডে জড়িত তিন জঙ্গিকে খতম করে সেনা। এর পর হয় ‘অপারেশন অখল’ মৃত্যু হয় ৬ জঙ্গির। সেই ঘটনার একমাস পার হতে না হতেই ফের নিয়ন্ত্রণ রেখা পার করে জম্মু-কাশ্মীরে জঙ্গি অনুপ্রেবেশের চেষ্টা, যার মোক্ষম জবাব দিল ভারতীয় সেনা।

দেখুন আরও খবর-